Anne Vahe ESLAn uusi puheenjohtaja – Alueparlamentti linjasi tulevaa

Etelä-Suomen lentopalloalueen alueparlamentti kokoontui perjantaina Pajulahden urheiluopistolla. Kokouksessa kuultiin kilpailupäällikkö Jari Lankiselta ja seurapalvelukoordinaattori Hanna Kanasuolta Lentopalloliiton ajankohtaisista asioista. Liitto alkaa pitää TEAMSin kautta yhteyttä seuroihin sarjatasokohtaisesti, kuten 2-sarjojen ja F-toiminnan osalta on aloitettu. II-tason valmentajakurssi pyritään aloittamaan alkuvuonna. Liitto etsii ohjaajakouluttajia rekrytointipooleihin ja perehdyttää heidät tehtävään. Liitto mahdollisesti alkaa myöntämään joillekin seuroille koulutuslisenssejä eli antaa oikeuden kouluttaa valmentajia liiton materiaalein. Samoin liitto valitsee seuroja yhteistyökumppaneiksi järjestämään tulevia maajoukkuepelejä. Ensi kesänä pelattavan Power CUP:n tiedot on julkaistu ja ensimmäinen ilmoittautumisjakso ajoittuu helmikuulle. Seuratukihaku on auki marraskuun loppuun asti. Hanna Kanasuo auttaa hakemuksen osalta. Naisten beach-sarjaan on tulossa yksi sarjataso lisää, kun pelaajamäärät ovat kasvaneet.

Puheenjohtaja Jouni Lind kertoili lähiajan ESLA-tapahtumista, D-tehotreeneistä ja -leireistä, aloittavien poikien harjoituspäivistä 8.1. Helsingissä ja 9.1. Lappeenrannassa. Lind kiitteli jaostoa kuluneen vuoden työstä, jolloin on mm. uudistettu nettisivu ja ESLAn logo.

Parlamentti linjasi hyväksytyissä toimintasuunnitelmassa ja talousarviossa, että poikatoiminnan kehittämiseen käytetään jonkin verran varoja. Toisen päävastuulliseen valmentajan palkkausta jatketaan. Lentopalloharrastuksen aloitukseen halutaan panostaa. Olisi hyvä saada F-ryhmiä kaikkiin junioriseuroihin.

Alueelle on valmisteltu toimintakäsikirja, jossa on kuvattu ESLA-alueen toimintatavat: päätöksenteko, aluevalmennuksen toiminta, kilpa- ja harrastustoiminta, tuomaritoiminta ja beach-toiminta. Käsikirja on hyvä apuväline uusille toimijoille.

Alueparlamentti valitsi alueen uudeksi puheenjohtajaksi Anne Vahen. Vahe toimii Salpiksen valmennuspäällikkönä. Jaostoon valittiin uudelle kaudelle Simo Saros, Petri Novitsky, Jussi Siitonen, Minna Saarinen, Sanna Weidenbacher ja uutena Petri Viitala. Jaostossa jatkavat toista kautta Iris Riihiluoma, Jori Ostrovskij ja Nina Salmijärvi.

Alueparlamentti nimesi alueelta maakuntien ehdokkaat Lentopalloliiton liittovaltuustoon. Kymenlaakson ehdokkaita ovat Simo Saros, varalla Iris Riihiluoma, Päijät-Hämeen Eerika Sahlman, varalla Anna Vahe, Etelä-Karjalan Jari Vento ja varalla Janne Peltonen, Uusimaa Merja Isomäki ja varalla Nina Salmijärvi, Pääkaupunkiseutu Nora Isomäki ja Jouni Lind, varalla Juulia Lehtonen ja Petri Novistky.

ESLA palkitsi vuoden kehitysseurana parlamentissa Salpiksen. Salpiksen ansioksi mainittiin mm. hyvin järjestetyt alue SM-kisat ja se, että seura on löytänyt järjestelyihin hyvin talkooporukkaa.

Lentopalloliitto myönsi alueparlamentin kokouksen yhteydessä hopeiset ansiolevykkeet Jarmo Aspelalle, joka on tehnyt harrastuslentopallon eteen työtä 20 vuotta, ja Jouni Lindille, joka on alue- ja seuratasolla tehnyt työtä lajin eteen n. 15 vuotta, mm. 4 vuotta ESLAn puheenjohtajana ja Lentopalloliiton liittovaltuustossa.